ΓΡΑΠΤΗ ΕΡΩΤΗΣΗ E-1665/99

υποβολή: Lucio Manisco (GUE/NGL) προς την Επιτροπή

(22 Σεπτεμβρίου 1999)

Θέμα: Υπεξαίρεση πόρων του ΔΝΤ για τη Ρωσία και Ευρωπαϊκή Τράπεζα Ανασυγκρότησης και Ανάπτυξης

Ο προεδρος του ΔΝΤ, Michel Camdessus, χορήγησε, στο τέλος του παρελθόντος μηνός Ιουλίου, ένα δάνειο στη Ρωσική Ομοσπονδία ύψους 4,5 δισ. δολλαρίων παρά το γεγονός ότι είχε λάβει γνώση εκθέσεως της Price Waterhouse η οποία επιβεβαίωνε ότι η κεντρική τράπεζα της Μόσχας μετέφερε από αρκετό χρονικό διάστημα μέρος των πόρων αυτών σε χρηματοπιστωτικούς οργανισμούς του εξωτερικού.

Γνωρίζει η Επιτροπή κατά πόσο πέραν των πόρων του ΔΝΤπήρξε παρόμοιαπεξαίρεση των πόρων της ΕΤΑΑ;

Απάντηση του κ. Solbes Mira εξ ονόματος της Επιτροπής

(3 Νοεμβρίου 1999)

Όσον αφορά το γενικότερο ζήτημα της εικαζόμενης οικονομικής διαφθοράς στη Ρωσία, η Επιτροπή διατηρεί την άποψη που εξέφρασε στο πλαίσιο της δήλωσής της στο Κοινοβούλιο, στις 16 Μαΐου 1999. Για το ειδικότερο ζήτημα που θέτει το Αξιότιμο Μέλος του Κοινοβουλίου, η Επιτροπή κοινοποιεί τα πληροφοριακά στοιχεία που έχει στη διάθεσή της ως εκπρόσωπος της Κοινότητας στο διοικητικό συμβούλιο της Ευρωπαϊκής Τράπεζας για την Ανασυγκρότηση και την Ανάπτυξη (ΕΤΑΑ):

Ηπεξαίρεση κεφαλαίων αποτελεί εγκληματική δραστηριότητα και επομένως οι δράστες θα επιδιώξουν να αποκρύψουν τις δραστηριότητές τους από τις επίσημες αρχές, συμπεριλαμβανομένης της ΕΤΑΑ. Στο πλαίσιο αυτό, η ΕΤΑΑ εφαρμόζει πολιτική κατά της νομιμοποίησης εσόδων από παράνομες δραστηριότητες («ξέπλυμα χρήματος»), και απαιτεί από τα χρηματοπιστωτικά ιδρύματα στα οποία χορηγεί πιστώσεις να διαβιβάζουν πληροφοριακά στοιχεία και παρατηρήσεις προκειμένου να μειωθεί ο κίνδυνος εμπλοκής της Τράπεζας, χωρίς τη θέλησή της, σε τέτοιου είδους δραστηριότητες. Επιπλέον, όλες οι πληρωμές της ΕΤΑΑ από και προς τη Ρωσία καλύπτονται από τις απαραίτητες άδειες της Κεντρικής Τράπεζας.

Το ένα τέταρτο περίπου όλων των χρηματοδοτήσεων της ΕΤΑΑ γίνεται με ρώσους αντισυμβαλλόμενους. Οι δραστηριότητες της ΕΤΑΑ με ρώσους αντισυμβαλλόμενους περιορίζονται στη χρηματοδότηση εγκεκριμένων σχεδίων όπου η χρησιμοποίηση των κεφαλαίων προσδιορίζεται επακριβώς. Η ΕΤΑΑ εφαρμόζει αυστηρούς ελέγχους στις εκταμιεύσεις, γεγονός το οποίο σημαίνει ότι, στο μέτρο του δυνατού, τα κεφάλαια καταβάλλονται απευθείας στους δικαιούχους. που χρησιμοποιούνται άλλοι μηχανισμοί εκταμίευσης όπως, π.χ., ειδικοί λογαριασμοί, οι λογαριασμοί αυτοί επαληθεύονται τακτικά προκειμένου να διασφαλιστεί ότι τα κεφάλαια χρησιμοποιούνται για την επίτευξη του επιδιωκόμενου στόχου.

Τακτικά πραγματοποιούνται συνεδριάσεις του προσωπικού με τονπεύθυνο για τις δραστηριότητες που αφορούν το «ξέπλυμα χρήματος», ο οποίος ορίστηκε από την Τράπεζα το 1996.

Μετά από την πρόσφατηπόθεση της Bank of New York, η ΕΤΑΑ επανεξέτασε τα χρηματοδοτικά της ανοίγματα στη Ρωσία και ζήτησε από τους ελεγκτές της να επανεξετάσουν ειδικά ρωσικά σχέδια που ενδέχεται να προσφέρουν τη δυνατότητα για «ξέπλυμα χρήματος». Παρότι ο εξωτερικός έλεγχος δεν έχει ακόμη ολοκληρωθεί, η προκαταρκτική εκτίμηση της Τράπεζας από την επανεξέταση που η ίδια διεξήγαγε, είναι ότι δενπάρχουν σχέδια τα οποία εκ πρώτης όψεως θα μπορούσαν να κινήσουνποψίες για συμπεριφορές ή συναλλαγές σχετικές με το «ξέπλυμα χρήματος».

Η Επιτροπή δεν διαθέτει αποδεικτικά στοιχεία που θα μπορούσαν να αμφισβητήσουν τα αναφερόμενα στις προηγούμενες παραγράφους.